โครงการอบรมค่ายเยาวชนภาคฤดูร้อน
องค์การบริหารส่วนตำบลสะนอ  อำเภอยะรัง  จังหวัดปัตตานี
************************
1. ชื่อโครงการ    อบรมค่ายเยาวชนภาคฤดูร้อน
2 หลักการและเหตุผล 
เด็ก,เยาวชนและผู้ปกครอง เป็นกำลังสำคัญในการพัฒนาประเทศให้เจริญก้าวหน้า ทั้งทางด้านเศรษฐกิจ สังคม และความมั่นคงของชาติในอนาคต เยาวชนที่มีคุณภาพ นอกจากจะมีสุขภาพกาย สุขภาพจิต และมีสติปัญญาที่ดีแล้ว ยังต้องมีคุณธรรม จริยธรรม เป็นองค์ประกอบที่สำคัญในการดำเนินชีวิตอีกด้วย จึงจะเป็นบุคคลที่เรียกว่าเป็นมนุษย์ที่สมบูรณ์ มีภูมิคุ้มกัน ยืนหยัดอยู่ในสังคมได้อย่างมีความสุข ศาสนา ถือเป็นแหล่งรวมหลักธรรมคำสอน ต้นแบบ และระบบจริยธรรมของสังคมไทย เด็กและเยาวชนควรได้รับการศึกษา เรียนรู้ คำสอนทางศาสนา และแนวปฏิบัติของศาสนา เพื่อเตรียมตัวให้พร้อมสำหรับการดำเนินชีวิตและบทบาทหน้าที่ที่พึงปฏิบัติในสังคม ได้อย่างกลมกลืน ภายใต้สถานการณ์ที่อาจจะมีทั้งดีและไม่ดีเกิดขึ้น โดยสามารถแยกแยะชั่วดี และเลือกปฏิบัติได้อย่างถูกต้อง การอบรมจริยธรรม และพัฒนาจิตใจแก่เด็ก เยาวชน และผู้ปกครอง เป็นหน้าที่ของทุกองค์กร ที่จะต้องให้ความสำคัญเป็นอันดับแรก ตลอดจนให้การสนับสนุนในการเสริมสร้างเด็ก เยาวชนให้เป็นคนดี เป็นที่ต้องการของสังคม และประชาชนทั่วไปให้สามารถดำรงตนในสังคมได้อย่างมีความสุขได้ เด็กและเยาวชนที่ขาดคุณธรรมก็เหมือนกับต้นไม้ที่ขาดรากแก้ว ไม่สามารถเจริญเติบโตในสภาพแวดล้อมที่ขาดความสมดุลเช่นปัจจุบันได้ บ้าน  มัสยิด โรงเรียน ตลอดจนสถาบันต่าง ๆ ที่เกี่ยวข้องจะต้องให้ความร่วมมือในการจัดการอบรม  ให้ความรู้ที่ถูกต้อง สร้างความเชื่อและความเห็นให้ตรง ตลอดจนติดตาม เฝ้าระวังภัยสังคมต่าง ๆ ที่อาจจะเกิดขึ้นกับเด็กและเยาวชนอยู่ทุกขณะด้วย ที่สำคัญคือ สถาบันครอบครัว พ่อแม่ ต้องเอาใจใส่ให้การสนใจต่อลูกให้มากเป็นพิเศษ สอนลูกให้มีความพัฒนาการไปตามวัย สร้างค่านิยมการบริโภคที่ถูกต้อง และเป็นแบบอย่างที่ดีให้กับลูก การพัฒนาทางเศรษฐกิจและสังคมที่รุดหน้า แต่ปัญหาทางสังคมก็มากขึ้นเป็นลำดับ เด็กและเยาวชนเจริญวัย      ก็ต้องคลุกคลีอยู่กับปัญหารอบด้าน ดังนั้น แนวโน้มการพัฒนาจึงหันมาพัฒนาจิตใจและพัฒนาคนให้มากขึ้น เพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้ และคุณธรรม มีจริยธรรมและวัฒนธรรมในการดำรงชีวิต สามารถอยู่ร่วมกับผู้อื่นได้อย่างมีความสุข 


ในช่วงปิดเรียนภาคฤดูร้อน เป็นช่วงที่นักเรียนนักศึกษาได้มีเวลาพักผ่อน เยาวชนบางกลุ่มได้ใช้เวลาเหล่านี้ต่อตนเองและสังคม แต่มีอีกหลายๆกลุ่มที่ใช้เวลาเหล่านี้โดยไม่เกิดประโยชน์อันใด โดยบางส่วนใช้เวลาไปในทางที่ผิดเช่น เที่ยวเตร่ หรือมั่วสุมกับยาเสพติด โดยเฉพาะปัจจุบันปัญหายาเสพติดถือเป็นปัญหาใหญ่และถือเป็นโรคร้ายของสังคม จึงได้จัดให้มีการอบรมจริยธรรมขึ้น เพื่อให้เยาวชนในท้องถิ่นได้รับการอบรมจริยธรรมและใช้เวลาให้เป็นประโยชน์ นอกจากนี้ยังเป็นการสร้างความสัมพันธ์ไมตรีอันดีระหว่างเยาวชนกับชุมชน  สภาพสังคมไทยในปัจจุบันนี้เป็นที่ยอมรับกันว่ามีความเจริญก้าวหน้าในการพัฒนาประเทศด้านเทคโนโลยี จนก่อให้เกิดความเปลี่ยนแปลงหลายด้าน  ประชาชนส่วนใหญ่ได้รับความสะดวกสบายทางวัตถุมากขึ้น ขณะเดียวกันความเสื่อมทางด้านจิตใจก็ทวีความรุนแรงมากขึ้นจนน่าวิตก  ดังนั้น  เพื่อให้เยาวชนเติบโตด้วยคุณภาพและเต็มเปี่ยมด้วยคุณธรรม   ตามแนวทางของศาสนา  ให้รู้จักความคุมตนเอง รู้จัก ลด ละ เลิก สิ่งที่ไม่ดีงาม มุ่งประพฤติแต่สิ่งที่ดีงาม  รู้หน้าที่ตนเองนำหลักธรรมมาใช้เป็นแนวทางปฏิบัติตนในชีวิตประจำวันได้
ทางองค์การบริหารส่วนตำบลสะนอ ได้ตระหนักถึงความสำคัญกับคุณภาพชีวิตของเด็กและเยาวชนอย่างมาก และเพื่อตอบสนองนโยบายของรัฐบาล จึงได้จัดทำโครงการอบรมค่ายเยาวชนภาคฤดูร้อน   เพื่อส่งเสริมและพัฒนาให้นักเรียนทุกคนมีคุณธรรม จริยธรรม และค่านิยมที่พึงประสงค์มากยิ่งขึ้น มีการปฏิบัติตนจนเป็นนิสัยในชีวิตประจำวัน
